stanford-oval/wikipedia huggingface dataset:
นครโตเกียว

อดีตนครในประเทศญี่ปุ่น
บทความนี้เกี่ยวกับเทศบาลนครในอดีต สำหรับเขตการปกครองในปัจจุบัน ดูที่ โตเกียว
นครโตเกียว (ญี่ปุ่น: 東京市; โรมาจิ: Tōkyō-shi) เป็นอดีตเทศบาลนครแห่งหนึ่งในประเทศญี่ปุ่น เป็นส่วนหนึ่งของจังหวัดโตเกียว (ญี่ปุ่น: 東京府; โรมาจิ: Tōkyō-fu; ทับศัพท์: โตเกียว-ฟุ) จัดตั้งขึ้นตั้งแต่วันที่ 1 พฤษภาคม 1889 จนกระทั่งยุบรวมเข้ากับจังหวัดโตเกียวเมื่อวันที่ 1 กรกฎาคม 1943 อาณาเขตเดิมของนครโตเกียว ในปัจจุบันกลายเป็นเขตพิเศษของโตเกียว (ญี่ปุ่น: 特別区; โรมาจิ: tokubetsu-ku) มีทั้งหมด 23 เขต ส่วนโตเกียวฟุกลายเป็นมหานครโตเกียว (ญี่ปุ่น: 東京都; โรมาจิ: Tōkyō-to)
ประวัติศาสตร์

ในปี 1868 นครเอโดะ ซึ่งเป็นที่ตั้งของรัฐบาลโชกุนโทกูงาวะ ได้เปลี่ยนชื่อเป็น โตเกียว และได้เปิดทำการศาลากลางจังหวัดโตเกียว (โตเกียว-ฟุ) อาณาเขตของจังหวัดโตเกียวในตอนแรกนั้นจำกัดอยู่ที่นครเอโดะเดิม แต่ต่อมาอาณาเขตได้ขยายตัวอย่างรวดเร็วจนเทียบเท่ากับอาณาเขตของมหานครโตเกียวในปัจจุบัน ในปี 1878 การปรับเปลี่ยนโครงสร้างการปกครองท้องถิ่นของรัฐบาลเมจิ ได้แบ่งจังหวัดออกเป็นอำเภอ (กุง ซึ่งแบ่งย่อยออกเป็นเมืองและหมู่บ้าน) และเขต (คุ) ซึ่งจะอยู่ภายในนครในจังหวัดทั่วไป เช่น นครฮิโรชิมะในปัจจุบัน (-ชิ) ตอนนั้นคือ ฮิโรชิมะ-คุ หรือนครใหญ่ทั้ง 3 แห่ง ได้แก่ โตเกียว โอซากะ และเกียวโต ก็แบ่งออกเป็นหลายเขต ในจังหวัดโตเกียว ได้แบ่งออกเป็น 15 เขต (ตามรายชื่อด้านล่าง) และ 6 อำเภอ
ในปี 1888 รัฐบาลกลางได้สร้างกรอบทางกฎหมายเกี่ยวกับระบบของนคร (ชิ) ซึ่งให้สิทธิ์ในการปกครองตนเองขั้นพื้นฐานในท้องถิ่นบางส่วน โดยมีความคล้ายคลึงบางประการกับระบบการปกครองตนเองของปรัสเซีย เนื่องจากอัลเบิร์ต มอสส์ (Albert Mosse) ที่ปรึกษาของรัฐบาลเมจิได้มีอิทธิพลอย่างมากต่อองค์กรปกครองส่วนท้องถิ่น แต่ภายใต้กฎข้อบังคับพิเศษของจักรวรรดิ ในตอนแรกนั้น นครโตเกียวไม่ได้มีตำแหน่งนายกเทศมนตรีแยกออกมาต่างหาก แต่จะเป็นผู้ว่าราชการจังหวัดโตเกียว (มาจากการแต่งตั้ง) ที่ทำหน้าที่เป็นนายกเทศมนตรีนครโตเกียว เช่นเดียวกับในนครเกียวโตและนครโอซากะ มีการเลือกตั้งสภานครโตเกียว (Tōkyō-shikai) ครั้งแรกเมื่อเดือนพฤษภาคม 1889 แต่ละเขตยังคงมีสภาของตนอยู่ หน่วยงานบริหารของนครและจังหวัดถูกแยกออกจากกันในปี 1898 และรัฐบาลเริ่มออกคำสั่งให้มีนายกเทศมนตรีนครโตเกียวแยกออกมาต่างหากในปี 1898 แต่ยังคงฝ่ายนิติบัญญัติในระดับเขตไว้ และก็มีเรื่อยมาจนถึงทุกวันนี้ที่เป็นระบบเขตพิเศษ ตั้งแต่ปี 1926 นายกเทศมนตรีได้รับเลือกจากสภานครที่ได้รับการเลือกตั้งมาอีกที ศาลากลางโตเกียวหลังเดิมตั้งอยู่ในย่านยูรากูโจ ซึ่งปัจจุบันเป็นพื้นที่ของศูนย์การประชุมนานาชาติโตเกียว
โตเกียวกลายเป็นเมืองที่ใหญ่เป็นอันดับ 2 ของโลก (ประชากร 4.9 ล้านคน) จากการกลืนเขตรอบนอกเป็นจำนวนหลายเขตในเดือนกรกฎาคม 1932 ทำให้นครโตเกียวมีทั้งหมด 35 เขต
ในปี 1943 นครโตเกียวได้ถูกยุบและรวมเข้ากับจังหวัดโตเกียวเพื่อจัดตั้งมหานครโตเกียว ซึ่งเป็นส่วนหนึ่งของรัฐบาลกลางของญี่ปุ่น ผู้ว่าราชการกรุงโตเกียวได้กลายเป็นรัฐมนตรีที่ขึ้นตรงต่อนายกรัฐมนตรี ระบบลักษณะนี้ยังคงอยู่จนถึงปี 1947 จนกระทั่งมีการจัดตั้งโครงสร้างปัจจุบันของมหานครโตเกียว
| 0 | 1 | 2 | 3 |
| --- | --- | --- | --- |
 : จังหวัดโตเกียว (โตเกียว-ฟุ)
|   | นครโตเกียว (โตเกียว-ชิ) | นครอื่น ๆ (ชิ) | เมือง (มาจิ) และหมู่บ้าน (มูระ) (จนถึงทศวรรษ 1920 เมืองและหมู่บ้านขึ้นกับอำเภอ) (เทศบาลที่อยู่บนเกาะขึ้นกับกิ่งจังหวัด) |
|   | เขต (คุ) | นครอื่น ๆ (ชิ) | เมือง (มาจิ) และหมู่บ้าน (มูระ) (จนถึงทศวรรษ 1920 เมืองและหมู่บ้านขึ้นกับอำเภอ) (เทศบาลที่อยู่บนเกาะขึ้นกับกิ่งจังหวัด) |
ดูเพิ่ม

เมืองหลวงญี่ปุ่น
นครของประเทศญี่ปุ่น
หนังสืออ่านเพิ่ม

Steiner, Kurt. (1965). Local Government in Japan
แหล่งข้อมูลอื่น

Historical Development of Japanese Local Governance เก็บถาวร 2013-06-12 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  อิสราเอล  สหรัฐ  ญี่ปุ่น 
อื่น ๆ:  IdRef 
แผนที่นครโตเกียวก่อนเกิดแผ่นดินไหวครั้งใหญ่คันโตในปี 1923
ศาลากลางจังหวัดโตเกียว และศาลาว่าการนครโตเกียว (หลังเดิม)
แผนที่แสดงเขตการบริหารของ "โตเกียวใหญ่" (大東京 Dai-Tōkyō) โดยการควบรวมเทศบาล 82 แห่งเข้ากับนครโตเกียวในปี 1932 และการควบรวมเทศบาลขนาดเล็กอีก 2 แห่งในปี 1936
ชนนิกานต์ สุพิทยาพร

| ชนนิกานต์ สุพิทยาพร |
| --- | --- |
เกิด: 10 เมษายน พ.ศ. 2541 (26 ปี) จังหวัดเชียงใหม่ ประเทศไทย
สัญชาติ:  ไทย
ส่วนสูง: 170 เซนติเมตร (5 ฟุต 7 นิ้ว)
การศึกษา: มหาวิทยาลัยเชียงใหม่ มหาวิทยาลัยศรีปทุม
อาชีพ:  นางงาม  นักแสดง 
ปีที่แสดง: พ.ศ. 2566−ปัจจุบัน
สังกัด: TPN Global
ชนนิกานต์ สุพิทยาพร (เกิด 10 เมษายน พ.ศ. 2541) ชื่อเล่น กานต์ เป็นนักแสดง และนางงามชาวไทย ผู้ได้รับตำแหน่งนางสาวไทย 2566 และเป็นตัวแทนราชอาณาจักรไทยในการประกวดนางงามระดับนานาชาติมิสโกลบอล​ (Miss Global) 2023 และได้รับรางวัลรองชนะเลิศ (อันดับ 2) จากการประกวดมิสโกลบอล 2023 ณ ประเทศเวียดนาม และ ประเทศกัมพูชา​
ประวัติ

ชนนิกานต์ สุพิทยาพร เกิดเมื่อวันที่ 10 เมษายน 2541 ภูมิลำเนาเป็นคนจังหวัดเชียงใหม่ สำเร็จ​การศึกษาระดับมัธยมจาก โรงเรียนปรินส์รอยแยลส์วิทยาลัย ระดับปริญญาตรีจาก คณะเภสัชศาสตร์ มหาวิทยาลัยเชียงใหม่ ซึ่งยังมีดีกรีเป็นถึงนายกสโมสรนักศึกษาปี 2562 และผู้นำเชียร์แห่งมหาวิทยาลัยเชียงใหม่​ รุ่นที่ 8 ประจำปี 2560 และสำเร็จ​การศึกษาระดับปริญญาโท​จาก วิทยาลัยบัณฑิตศึกษาด้านการจัดการ มหาวิทยาลัยศรีปทุม​ นอกจากนั้นเธอยังสามารถ​ใช้ภาษามือเพื่อสื่อสารกับผู้พิการทางได้ยิน
การประกวด > Miss Mobile Thailand 2020

ชนนิกานต์ได้เข้าร่วมเวทีการประกวดและสามารถคว้าตำแหน่งชนะเลิศมาครองได้สำเร็จ
การประกวด > นางสาวเชียงราย 2563

ชนนิกานต์ได้เข้าร่วมการประกวดและชนะได้ครอบครองตำแหน่งนางสาวเชียงราย ประจำปี 2563
การประกวด > นางสาวเชียงใหม่ 2564

ชนนิกานต์ เข้าร่วมประกวดเวที นางสาวเชียงใหม่ ประจำปี 2564 และสามารถคว้าตำแหน่งชนะเลิศมาครองได้สำเร็จ
การประกวด > นางสาวไทย เชียงใหม่ 2566

ชนนิกานต์ได้เข้าร่วมการประกวด นางสาวไทยกรุงเทพมหานคร เชียงใหม่ และลำพูน 2566 ณ ริเวอร์ พาร์ค ศูนย์การค้าไอคอนสยาม ซึ่งชนนิกานต์ได้รับตำแหน่ง นางสาวไทย เชียงใหม่ 2566 มาครอง เพื่อเป็นตัวแทนจังหวัดเชียงใหม่เข้าร่วมประกวดในระดับประเทศ
การประกวด > นางสาวไทย 2566​

ชนนิกานต์ได้เป็นตัวแทนนางสาวไทย จังหวัดเชียงใหม่ เข้าร่วมประกวดนางสาวไทย ประจำปี 2566 ภายใต้คอนเซปต์ “The Ultimate Precious” หรือ “ที่สุดแห่งความล้ำค่า” จัดโดย บริษัท ทีพีเอ็น โกลบอล จำกัด (TPN GLOBAL) ร่วมกับ สมาคมนักเรียนเก่าวชิราวุธวิทยาลัย ในพระบรมราชูปถัมภ์ โดยการประกวดครั้งนี้ชนนิกานต์สามารถคว้าตำแหน่งชนะเลิศ นางสาวไทย 2566 เป็นนางสาวไทยคนที่ 54 ไปได้สำเร็จ อีกทั้งยังได้รับรางวัลพิเศษ ได้แก่ Miss Healthy Beauty by Siam Inno Health และรางวัลขวัญใจช่างภาพสื่อมวลชน ซึ่งการประกวดรอบตัดสินจัดขึ้นในคืนวันอาทิตย์ที่ 19 มีนาคม พ.ศ. 2566 ณ แจ้งวัฒนะฮอลล์ ศูนย์การค้าเซ็นทรัลแจ้งวัฒนะ จังหวัดนนทบุรี
การประกวด > มิสโกลบอล 2023

ชนนิกานต์ สุพิทยาพร ได้รับการแต่งตั้งเป็นตัวแทนประเทศไทยเข้าร่วมประกวดเวที Miss Global 2023 โดยเก็บตัวที่ เกียนซาง เวียดนาม และประกวดรอบตัดสิน ที่ พนมเปญ กัมพูชา​ และโชว์ศักยภาพ พกพาความรู้ความสามารถ จนสามารถชนะใจคณะกรรมการ คว้ารางวัล ตำแหน่งรองชนะเลิศอันดับ 2 Miss Global​ 2023
ผลงาน > ละครโทรทัศน์

| ปี | เรื่อง | บทบาท | ออกอากาศ |
| --- | --- | --- | --- |
| 2567 | ​ดวงใจเทวพรหม ตอน ลออจันทร์​ | วรนุช​ เอกนาวิน (หญิง)​ | ช่อง 3 HD |
| 2567 | ​Love Lesson 010 แบบฝึกรัก... ไม่รู้ล้ม​ | กานต์ ชนนิกานต์ (รับเชิญ) | ช่อง one31 |
ผลงาน > ภาพยนตร์​

| ปี | เรื่อง | บทบาท |
| --- | --- | --- |
| 2568 | ​นาคบรรพ์ (Eternal Bond)​​ | ​ซ่อนกลิ่น​ (วัยสาว)​ |
ผลงาน > แฟนมีตติ้ง

Laorchan Fun & Furious Fan Meeting
รางวัล

เยาวชนดีเด่น สภาสังคมสงเคราะห์ไทยในพระบรมราชูปถัมป์ (2560)​
ลูกกตัญญูแห่งชาติ (2563)
เยาวชนดาวรุ่งมีศีลธรรม​ (2563)
เพชรของสังคม (2564)
เพชรเมืองเหนือ (2565)
(รองอันดับ 1)​ จากการประกวดโครงการ Youth Ecosperity Dialogue ประเทศสิงคโปร์
(ชนะเลิศอันดับ 1)​ APEC Regional Youth Symposium นวัตกรรม​สเปรย์​ช่องปากและลำคอ
แหล่งข้อมูลอื่น

ชนนิกานต์ สุพิทยาพร ที่เฟซบุ๊ก
ชนนิกานต์ สุพิทยาพร ที่อินสตาแกรม
ชนนิกานต์ สุพิทยาพร ที่ติ๊กต็อก
| ก่อนหน้า> รางวัลและความสำเร็จ | รางวัลและความสำเร็จ | ชนนิกานต์ สุพิทยาพร> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
| มานิตา ดวงคำ ฟาร์มเมอร์ |  |  นางสาวไทย  (2566) |  | พนิดา เขื่อนจินดา​ |
| อเล็กซานดร้า แฮงกี่ |  | นางสาวเชียงใหม่  (2564​) |  | ศิรดา โล บูลโย่ |
| ศิรดา โลบูลโย่ |  | นางสาวเชียงราย   (2563) |  | สุจารี กาญจนกฤต​ |
ธัญพืช

ข้าวโอ๊ต ข้าวบาร์เลย์ และผลิตภัณฑ์ต่าง ๆ จากธัญพืช
ธัญพืช คือพืชที่มนุษย์เพาะปลูกเพื่อเก็บเกี่ยวเมล็ด ได้แก่ ข้าว ข้าวฟ่าง ข้าวฟ่างสามง่าม ข้าวฟ่างหางหมา ลูกเดือย ข้าวโพด ข้าวบาร์เลย์ ข้าวโอ๊ต ข้าวไรย์ ข้าวทริทิเคลี และข้าวสาลี รวมถึงถั่วชนิดต่าง ๆ เช่น ถั่วหัวช้าง ถั่วปากอ้า ถั่วลันเตา ถั่วเขียว ถั่วลิสง และถั่วเหลือง นอกจากนี้ยังมีพืชที่มนุษย์ใช้ประโยชน์จากเมล็ดเหมือนธัญพืช ได้แก่ บักวีต ชีอา และคีนวา มีการเพาะปลูกธัญพืชทั่วโลกมากกว่าผลผลิตทางเกษตรชนิดใด ๆ และเป็นแหล่งอาหารที่ให้พลังงานแก่มนุษย์มากที่สุด ในประเทศกำลังพัฒนาบางประเทศ ธัญพืชจะเป็นอาหารหลักของประชากรทั้งประเทศ ขณะที่ในประเทศพัฒนาแล้ว การบริโภคธัญพืชจะน้อยลง ส่วนใหญ่ประเทศพัฒนาแล้วจะบริโภคธัญพืชแปรรูป คือ ขนมปังนั่นเอง
การที่เราควรใช้ธัญพืชหรือเมล็ดพืชเต็มรูป เพื่อให้ได้พลังชีวิตทั้งหมดของเมล็ดพืช หากธัญพืชถูกขัดสี บี้ หรือบด มันจะสูญเสียพลังในการงอก แป้งที่แตกออกมา ไม่เพียงแต่เสียพลังชีวิตของมัน แต่จะทำให้ธัญพืชถูกทำลายโดยการออกซิเดชันไขมันที่ดีที่เป็นส่วนประกอบ
ย้อนกลับไปเมื่อยุคสงครามโลกครั้งที่ 1 และ 2 ได้เกิดภาวะขาดแคลนอาหาร ทำให้เนื้อ นม เนย ไข่ กลายเป็นของหายาก และมีราคาแพง ประชาชนส่วนใหญ่จึงต้องรับประทานข้าวโอ๊ต ข้าวบาร์เลย์เป็นหลัก ปรากฏว่าช่วงนั้นชาวยุโรปเสียชีวิตด้วยโรคมะเร็งน้อยมาก ทั้งนี้ เนื่องจาก ข้าวเมืองหนาวทั้ง 2 ชนิดนี้มีสารต้านอนุมูลอิสระสูง จึงช่วยป้องกันความเสื่อมและการถูกทำลายของเซลล์ทั่วร่างกายอันเป็นสาเหตุของมะเร็งได้
ธัญพืช ของขวัญจากธรรมชาติ

ในการศึกษาวิจัย เพื่อศึกษาพฤติกรรมและปัจจัยที่ส่งผลต่อการตัดสินในเลือกซื้อขนมปังธัญพืชของผู้บริโภคโดยใช้แบบสอบถามจากกลุ่มตัวอย่างที่ออกกำลังกาย และใส่ใจกับสุขภาพ จำนวน 160 คน จากสวนสาธารณะในกรุงเทพมหานครทั้ง 4 แห่ง คือ สวนหลวง ร.9 สวนเบญจศิริ สวนพระนคร สวนลุมพินี รวมกับข้อมูล จากการค้นคว้าหาข้อมูลจากแหล่งข้อมูลต่าง ๆ เพื่อทำการศึกษาวิจัยตามข้างต้น
ผลจากการศึกษาพบว่า กลุ่มตัวอย่างเป็นเพศหญิงมากกว่าเพศชาย เป็นกลุ่มวัยทำงานโดยมีช่วงอายุระหว่าง 30 – 39 ปี มากที่สุดด้านสถานภาพส่วนใหญ่ สมรสแล้ว จบการศึกษาระดับปริญญาตรี มีอาชีพเป็นพนักงานเอกชน รายได้ต่อเดือน อยู่ในช่วง 10,001 – 15,000 บาท และมีจำนวนสมาชิกในครอบครัวที่พักอาศัยอยู่ด้วยกันระหว่าง 3 – 5 คน ผู้บริโภคส่วนใหญ่รู้จักและซื้อขนมปังธัญพืชรับประทาน สาเหตุที่ซื้อรับประทานเพราะคิดว่า มีคุณค่าทางโภชนาการ อุดมไปด้วยสารอาหารต่าง ๆ ที่เป็นประโยชน์ต่อร่างกาย นอกจากนี้ยังช่วยป้องกันโรคต่าง ๆ เช่น ความดัน โรคหัวใจ โรคเหน็บชา ผู้บริโภครับรู้ข้อมูลเกี่ยวกับขนมปังธัญพืชจาก นิตยสารมากที่สุด
กระแสธรรมชาติเทรนด์อาหารธรรมชาติเพื่อสุขภาพกำลังมาแรง ด้วยคุณค่าดี ๆ ของวัตถุดิบจากธรรมชาติที่มีคุณประโยชน์ทางโภชนาการต่อร่างกายสูงที่รู้จักและคุ้นเคยกันดี ซึ่งคุณประโยชน์เด่น ๆ ของธัญญาหารเหล่านี้ คือ "ใยอาหาร" ซึ่งนักโภชนาการแนะว่าเราควรได้รับใยอาหารอย่างน้อยวันละ 25 กรัม แต่สำหรับผู้ป่วยโรคเบาหวานหรือเพื่อป้องกันโรคมะเร็งควรกินใยอาหารวันละ 20-35 กรัม หากใครที่ชอบกินคาร์โบไฮเดรตหรืออาหารแป้งมากก็ควรเพิ่มใยอาหารเป็นวันละ 25-50 กรัม เพื่อควบคุมน้ำตาลในเลือดและการขับถ่ายที่ดี
รู้อย่างนี้แล้ว เรามาทำความรู้จักกับอาการที่มีคุณค่านานัปการ ในกลุ่ม ธัญพืช กันดีกว่า เพื่อให้เราเข้าใจได้มากขึ้น และเป็นตัวช่วยในการเลือกตัดสินใจบริโภคอาหารกลุ่มเหล่านี้ เพื่อสุขภาพที่ดีและแข็งแรงต่อไป
ธัญพืช คือพืชจำพวกหญ้าที่มนุษย์เพาะปลูกเพื่อเก็บเกี่ยวเมล็ด นั่นคือข้าวประเภทต่าง ๆ มีการเพาะปลูกธัญพืชทั่วโลกมากกว่าผลผลิตทางเกษตรชนิดใด ๆ และเป็นแหล่งอาหารที่ให้พลังงานแก่มนุษย์มากที่สุด ในประเทศกำลังพัฒนาบางประเทศ ธัญพืชจะเป็นอาหารหลักของประชากรทั้งประเทศ ขณะที่ในประเทศพัฒนาแล้ว การบริโภคธัญพืชจะน้อยลง
ธัญชาติ หมายถึง เมล็ดแห้งของธัญพืช ซึ่งเป็นพืชใบเลี้ยงเดี่ยววงศ์หญ้า ได้แก่ ข้าวเจ้า ข้าวเหนียว ข้าวโพด ข้าวสาลี ข้าวบาร์เลย์ ข้าวฟ่าง ข้าวโอ๊ต ข้าวไรย์ และลูกเดือย ถั่วเขียว ถั่วแดง มอลต์ งาดำ เป็นต้น
เอกสารอ้างอิง

หัวข้อภาคนิพนธ์ การศึกษาพฤติกรรมและปัจจัยที่ส่งผลต่อการตัดสินใจเลือกซื้อขนมปังธัญพืชของผู้บริโภค
ชื่อนักศึกษา นางสาวกัญญา ศรีสุขโข หลักสูตร บริหารธุรกิจมหาบัณฑิต ปีการศึกษา 2545
ที่มา: หนังสือพิมพ์ข่าวสด
บทความ: รศ.ดร.ภญ.พาณี ศิริสะอาด
ภาพประกอบ: สุภฎารัตน์ สุธีพรวิโรจน์
กองโภชนาการ กรมอนามัย กระทรวงสาธารณสุข. วิวัฒนาการ งานโภชนาการ พ.ศ. 2545.
ชาญวิทย์ เกษตรศิริ

| ศาสตราจารย์พิเศษชาญวิทย์ เกษตรศิริท> ช., ท.ม. |
| --- | --- |


อธิการบดีมหาวิทยาลัยธรรมศาสตร์
ดำรงตำแหน่ง 15 กรกฎาคม พ.ศ. 2537 – 9 มีนาคม พ.ศ. 2538
ก่อนหน้า: รศ.นรนิติ เศรษฐบุตร
ถัดไป: ศ.ดร.พนัส สิมะเสถียร (รักษาการ)
 
ข้อมูลส่วนบุคคล
เกิด: 6 พฤษภาคม พ.ศ. 2484 (83 ปี) อำเภอบ้านโป่ง จังหวัดราชบุรี
พรรคการเมือง: อนาคตใหม่ (2561-2563)
วิชาชีพ: ข้าราชการพลเรือน

ศาสตราจารย์พิเศษ ดร. ชาญวิทย์ เกษตรศิริ (เกิด 6 พฤษภาคม พ.ศ. 2484) เป็นนักเขียนและนักประวัติศาสตร์ชาวไทยผู้สนใจศึกษาค้นคว้าประวัติศาสตร์การเมืองไทยและประเทศเพื่อนบ้าน โดยเฉพาะอย่างยิ่งประวัติศาสตร์ที่เกี่ยวกับเหตุการณ์ 14 ตุลา 2516 และ 6 ตุลา 2519 ชาญวิทย์เคยเป็นอาจารย์ประจำคณะศิลปศาสตร์ มหาวิทยาลัยธรรมศาสตร์และอดีตอธิการบดีมหาวิทยาลัยธรรมศาสตร์ นักเขียนรางวัลศรีบูรพา
การศึกษา

ประถมศึกษา โรงเรียนเฉลิมวิทยา สมุทรปราการ
มัธยมศึกษาตอนต้น โรงเรียนสารสิทธิ์พิทยาลัย ราชบุรี
มัธยมศึกษาตอนปลายและเตรียมอุดมศึกษา โรงเรียนสวนกุหลาบวิทยาลัย
ปริญญาตรี รัฐศาสตร์ สาขาการทูต (เกียรตินิยมดี-รางวัลภูมิพล) คณะรัฐศาสตร์ จากมหาวิทยาลัยธรรมศาสตร์
ปริญญาโท สาขา Diplomacy and World Affairs จาก วิทยาลัยออกซิเดนทอล วิทยาลัยเอกชนขนาดเล็กในเมือง ลอสแอนเจลิส สหรัฐอเมริกา พ.ศ. 2510
ปริญญาเอก ประวัติศาสตร์อุษาคเนย์ มหาวิทยาลัยคอร์เนล รัฐนิวยอร์ก สหรัฐอเมริกา พ.ศ. 2515
การทำงาน

เริ่มรับราชการเป็นอาจารย์ประจำสาขาวิชาประวัติศาสตร์ คณะศิลปศาสตร์ มหาวิทยาลัยธรรมศาสตร์ ตั้งแต่ พ.ศ. 2516
รองอธิการบดีฝ่ายวิชาพื้นฐานสมัยนายป๋วย อึ๊งภากรณ์ เป็นอธิการบดี พ.ศ. 2518 - พ.ศ. 2519
หัวหน้าสาขาวิชาประวัติศาสตร์ คณะศิลปศาสตร์ พ.ศ. 2524 - 2526
รองผู้อำนวยการและกรรมการสถาบันไทยคดีศึกษา พ.ศ. 2525 - 2528
รองอธิการบดี (ฝ่ายธรรมศาสตร์ 50 ปี) และกรรมการสภามหาวิทยาลัย สมัยคุณหญิงนงเยาว์ ชัยเสรี เป็นอธิการบดี พ.ศ. 2526 - 2529
รองอธิการบดีฝ่ายการนักศึกษา พ.ศ. 2529 - 2531
คณบดีคณะศิลปศาสตร์ มหาวิทยาลัยธรรมศาสตร์ พ.ศ. 2534 - 2537
อธิการบดีมหาวิทยาลัยธรรมศาสตร์ (มิ.ย. 2537 - 2538)
ปัจจุบัน ประธานที่ปรึกษาโครงการเอเชียตะวันออกเฉียงใต้ (SEAs) คณะศิลปศาสตร์ มหาวิทยาลัยธรรมศาสตร์
งานเขียน

The Rise of Ayudhya: A History of Siam in the Fourteenth and Fifteenth Centuries (2517)
ปฏิวัติ 2475 (2523)
สำนักนั้น ธรรมศาสตร์และการเมือง (2535)
อารยธรรมไทยพื้นฐานทางประวัติศาสตร์ (2537)
ประวัติศาสตร์การเมืองไทย (2538)
วิถีไทย: การท่องเที่ยวทางวัฒนธรรม
(2540)
เจ้านโรดม สีหนุกับนโยบายความเป็นกลางของกัมพูชา (2540)
บันทึกการสัมมนาจอมพล ป. พิบูลสงครามกับการเมืองไทยสมัยใหม่ (2540)
การสำรวจแนวพรมแดนไทย-พม่า-ลาว-กัมพูชา (2540)
สามทศวรรษอาเซียน (2540)
ขบวนการคอมมิวนิสต์เวียดนาม (2540)
เวียดนามในเมืองไทย (2541)
มาเลเซีย: เอกภาพกับการศึกษา (2541)
ยะวา-ชวาในบางกอก (2541)
ปัญหาชายแดนไทย-พม่า (2541)
มอญในเมืองไทย (2541)
สิบสองพันนา: รัฐจารีต (2541)
ลาวในกรุงรัตนโกสินทร์ (2541)
บรรณานุกรม ว่าด้วยเรื่อง "อยุธยา" (2542)
อยุธยา:ประวัติศาสตร์และการเมือง (2542)
ภาพยนตร์กับการเมือง: เลือดทหารไทย-พระเจ้าช้างเผือก-บ้านไร่นาเรา (2542)
2475: การปฏิวัติของสยาม (2543)
14 ตุลา 2516 (2543)
ปรีดี พนมยงค์ กับมหาวิทยาลัยวิชาธรรมศาสตร์และการเมือง (2543)
ท่องตะเข็บแดนสยาม: การสำรวจแนวพรมแดนไทย-พม่า-ลาว-กัมพูชา (2543)
พม่า :ประวัติศาสตร์และการเมือง (2544)
14 ตุลา บันทึกประวัติศาสตร์ (2546)
บันทึกประวัติศาสตร์ 14 ตุลา 2516 (2546)
3 ทศวรรษ 14 ตุลา กับประชาธิปไตยไทย: Thai democracy (2547)
14 ตุลา วันประชาธิปไตย: บันทึกตำนาน 14 ตุลาคม 2516 ฉบับเยาวชน (2547)
รัชกาลที่ 5: สยามกับอุษาคเนย์และชมพูทวีป
(2547)
จากสยามเป็นไทย: นามนั้นสำคัญไฉน?(2548)
ประวัติการเมืองไทย 2475-2500 (2549)
แม่น้ำโขง: จากต้าจู-ล้านช้าง-ตนเลธม ถึง กิ๋วล่อง (2549)
สยามหรือไทย? (2550)
เส้นทางเดินของนาม: จากสยามเป็นไทย-นามนั้นสำคัญมากฉะนี้หรือ? (2550)
มอญ-เขมรศึกษา (2551)
ไทดำ,ไทขาว, ไทแดง และไทยเหลือง: อัตลักษณ์เปิด อัตลักษณ์ปิด (2551)
ฮีตสิบสอง: ศูนย์ศิลปวัฒนธรรมรัตนโมลีศรีโคตบูร (พิพิธภัณฑ์พระธาตุพนม) และจิตรกรรมชุด "ฮีตสิบสอง" วัดพระธาตุพนมวรมหาวิหาร จังหวัดนครพนม (2551)
ลัทธิชาตินิยมไทย/สยามกับกัมพูชา: และกรณีศึกษาปราสาทเขาพระวิหาร (2552)
ชุมชนจินตกรรม: บทสะท้อนว่าด้วยกำเนิดและการแพร่ขยายของชาตินิยม (2552)
แม่:กลับจากบ้านโป่งถึงปากน้ำ (2553)
ประมวลสนธิสัญญา: อนุสัญญา ความตกลง บันทึกความเข้าใจและแผนที่ ระหว่างสยามประเทศไทยกับประเทศอาเซียนเพื่อนบ้าน : กัมพูชา-ลาว-พม่า-มาเลเซีย (2554)
คำนำ (2559)
ความสัมพันธ์ไทย-ญี่ปุ่น 600 ปี
การค้าสังคโลก
รายงานชวา สมัย ร.5
3 ทศวรรษ 14 ตุลากับประชาธิปไตยไทย
สยามพาณิชย์
ฯลฯ
เครื่องราชอิสริยาภรณ์

พ.ศ. 2529 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2543 –  เหรียญจักรพรรดิมาลา (ร.จ.พ.)
อื่น ๆ

นักวิจัยประจำศูนย์ศึกษาตะวันออกเฉียงใต้ มหาวิทยาลัยเกียวโต (พ.ศ. 2520-2521)
ผู้บรรยายวิชาประวัติศาสตร์อุษาคเนย์ มหาวิทยาลัยแคลิฟอร์เนีย เบิร์กลีย์ (พ.ศ. 2521-2522)
ผู้ควบคุมวิชาสัมมนาเรื่องประเทศไทย โครงการเอเชียตะวันออกเฉียงใต้ มหาวิทยาลัยคอร์แนลล์ (พ.ศ. 2528)
บรรณาธิการวารสารธรรมศาสตร์ (พ.ศ. 2524-2526)
เลขานุการก่อตั้งกองทุนธรรมศาสตร์ 50 ปี (พ.ศ. 2527)
ประธานกรรมการก่อตั้งกองทุนศิลปศาสตร์ 30 ปี (พ.ศ. 2535)
ประธานคณะกรรมการดำเนินการจัดตั้งหอจดหมายเหตุธรรมศาสตร์ (พ.ศ. 2534-ปัจจุบัน)
กรรมการและเลขานุการมูลนิธิโครงการตำราสังคมศาสตร์และมนุษยศาสตร์ (พ.ศ. 2521-ปัจจุบัน)
กรรมการก่อตั้งพิพิธภัณฑ์ข้าว จังหวัดสุพรรณบุรี (พ.ศ. 2533)
ฯลฯ
เหริน หาว

| เหริน หาว |
| --- | --- |
ชื่อเกิด: 任豪 (Ren Hao)
เกิด:  (1995-07-17) 17 กรกฎาคม ค.ศ. 1995 (29 ปี) เฉิงตู เสฉวน ประเทศจีน
ส่วนสูง: 1.83 เมตร (6 ฟุต 0 นิ้ว)
อาชีพ: นักร้อง นักแสดง
ปีที่แสดง: พ.ศ. 2015–ปัจจุบัน
สังกัด: Wajijiwa Entertainment (2019–2021)  White Media (2014–ปัจจุบัน)
เหริน หาว (จีน: 任豪; เกิด 17 กรกฎาคม ค.ศ. 1995) เกิดที่เฉิงตู เป็นนักร้อง นักแสดง และนักเต้นชาวจีน บริษัทต้นสังกัดคือ White Media China（白色系文化传媒（上海）有限公司）เป็นอดีตสมาชิกวงบอยแบนด์วงอาร์วันเอสอี ตั้งแต่ปี ค.ศ.2019-2021 และสมาชิกวง ZERO-G ในปี ค.ศ. 2014 เข้าเป็นเด็กฝึกภายใต้สังกัด White Media China  ในปี ค.ศ. 2015 ได้เดบิวต์ในฐานะสมาชิกในช่วงแรกของวง ZERO-G เมื่อวันที่ 4 มกราคม ค.ศ. 2016 ออกอัลบั้มแรกร่วมกับวง Zero-G คือ Zero Gravity
ประวัติ

เหริน หาว เริ่มต้นเส้นทางของเขาในปี 2014 ด้วยการเข้าร่วมเป็นเด็กฝึกในสังกัดค่าย White Media ต่อมาในปี 2016 เขาเดบิวต์ภายใต้วง ZERO-G และมีโอกาสได้เข้าร่วมแข่งขันในรายการ The Next Top Bang ในปี 2018 แต่ยังไม่เป็นที่รู้จักนัก จนมาถึงปี 2019 เขาเป็นเด็กฝึกตัวแทนของค่ายมุ่งหน้าไปเข้าร่วมแข่งขันใน Chuang 2019 หรือ พรอดิวซ์แคมป์ 2019 รายการเฟ้นหาไอดอลที่สร้างศิลปินงานคุณภาพให้กับวงการบันเทิงจีนมามากถึง 4 ซีซั่นตั้งแต่ปี 2018-2019 ในที่สุด เหรินหาว ก็ประสบความสำเร็จในการแข่งขันและกลายเป็นหนึ่งในสมาชิกวง อาร์วันเอสอี อันดับที่ 9 ด้วยคะแนนถึง 7,511,752 โหวต
ผลงานการแสดง > ซีรีส์

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| ปี | ชื่อภาษาอังกฤษ/ภาษาไทย | ชื่อภาษาจีน | รับบท | บทบาท | ช่องออกอากาศ | หมายเหตุ |
| 2017 | Fighter of the Destiny  พลิกขอบฟ้าท้าลิขิตสวรรค์ | 择天记 | ซูโม่อวี๋ | นักแสดงสมทบ | Tencent Video | ซับไทยทาง MONOMAX |
| 2020 | College Entrance Examination of 2020 | 高考 2020 | หวังชั่น | พระเอก | Hunan TV |  |
| 2021 | Ancient Love Poetry ตำนานรักสองสวรรค์ | 千古玦尘 | อู๋ซี | นักแสดงสมทบ | Tencent Video | ซับไทยทาง We TV  |
| 2021 | A Female Student Arrives at the Imperial College ศิษย์สาวป่วนสำนัก  | 国子监来了个女弟子 | จั๋วเหวินหย่วน | นักแสดงนำ/ตัวร้าย | Tencent Video | ซับไทยทาง We TV  |
| 2023 | My Wife | 妻子的新世界 | หลินเย่า | นักแสดงนำ | Tencent Video | ซับไทยทาง We TV และ iQIYI Thailand  |
| 2023 | A date with the Future พบรักที่ปลายสัญญา | 照亮你 | ลู่ฟางฉี | พระรอง | Tencent Video | ซับไทยทาง We TV  |
| 2023 | Hilarious Family | 兰闺喜事 | ลู่ปู้ผิง | พระเอก | Tencent Video | ซับไทยทาง We TV  |
| 2025 | Everlasting Longing | 相思令 | เส้าฉีหมิน | พระรอง | Tencent Video | ซับไทยทาง We TV |
|  | Better Halves | 明媒善娶 | ลู่ฉือ | พระเอก | iQIYI | รอออกอากาศ |
|  | Love and Sword | 只此江湖梦 | หลินเส่าฉือ | พระรอง | Tencent Video | รอออกอากาศ |
|  | Beautiful Lantern Festival | 上元锦绣 | อู๋ย่ง | นักแสดงรับเชิญ | Tencent Video | รอออกอากาศ |
|  | The Moment I Met You | 不遇云裳不遇你 | เหมาปู๋อวี้ | พระเอก |  | รอออกอากาศ |
|  | Fen Fang Xi Shi | 芬芳喜事 | จิงข่าน | พระเอก | Tencent Video | รอออกอากาศ |
|  | Chasing Jade | 逐玉 | หลี่หวยอัน | พระรอง | Tencent Video และ iQIYI | กำลังถ่ายทำ |
ผลงานการแสดง > ภาพยนตร์

| ปี | ชื่อภาษาอังกฤษ/ภาษาไทย | ชื่อภาษาจีน | รับบท | บทบาท | หมายเหตุ |
| --- | --- | --- | --- | --- | --- |
| 2018 | Awaken  เกมจักรพรรดิ์ | 王者游戏：觉醒 | ฉางซุ่น | พระเอก | ซับไทยทาง iQIYI Thailand  |
| 2024 | The Wild Blade Of Strangers นักดาบคนแปลกหน้า | 陌路狂刀 | องค์ชายรัชทายาท | นักแสดงรับเชิญ | ซับไทยทาง iQIYI Thailand  |
ผลงานการแสดง > ไมโครฟิล์ม

| ปี | ชื่อภาษาอังกฤษ/ภาษาไทย | ชื่อภาษาจีน | รับบท | บทบาท | ช่องออกอากาศ | หมายเหตุ |
| --- | --- | --- | --- | --- | --- | --- |
| 2020 | College Entrance Examination of 2020 | 高考2020 | หวังชั่น | พระเอก | Mango TV / Hunan TV |  |
จำนวนแบริออน

ในการศึกษาฟิสิกส์อนุภาค จำนวนแบริออน (อังกฤษ: Baryon number) คือจำนวนควอนตัมโดยประมาณตามกฎการอนุรักษ์พลังงานของระบบหนึ่งๆ นิยามได้ดังนี้
โดยที่ nq คือจำนวนของควาร์ก และ nq คือจำนวนของแอนติควาร์ก อนุภาคแบริออน (ประกอบด้วยควาร์ก 3 ตัว) มีค่าแบริออนเท่ากับ +1 อนุภาคเมซอน (1 ควาร์กกับ 1 แอนติควาร์ก) มีค่าแบริออนเท่ากับ 0 และอนุภาคแอนติแบริออน (3 แอนติควาร์ก) มีค่าแบริออนเท่ากับ -1 สำหรับอนุภาคฮาดรอนแบบพิเศษ เช่น เพนตาควาร์ก (มี 4 ควาร์กกับ 1 แอนติควาร์ก) หรือ เตตระควาร์ก (2 ควาร์กกับ 2 แอนติควาร์ก) อาจจัดประเภทเป็นได้ทั้งอนุภาคแบริออนหรือเมซอน ขึ้นอยู่กับจำนวนแบริออนของมัน
ดูเพิ่ม

จำนวนเลปตอน
ชาวโรมานี

| --- | --- |
ธงชาวโรมานี

ประชากรทั้งหมด
2–20 ล้านคน
 สหรัฐอเมริกา: ประมาณการผู้มีเชื้อสายโรมานี 1,000,000 คน
 บราซิล: 800,000 (0.4%)
 สเปน: 750,000–1,500,000 (1.9–3.7%)
 โรมาเนีย: 619,007–1,850,000 (8.3%)
 ตุรกี: 500,000–2,750,000 (3.8%)
 ฝรั่งเศส: 500,000–1,200,000
 บัลแกเรีย: 325,343–750,000 (10.3%)
 ฮังการี: 309,632–870,000 (8.8%)
 อาร์เจนตินา: 300,000
 เช็กเกีย: 250,000
 สหราชอาณาจักร: 225,000 (0.4%)
 รัสเซีย: 205,007–825,000 (0.6%)
 เซอร์เบีย: 147,604–600,000 (8.2%)
 อิตาลี: 120,000–180,000 (0.3%)
 กรีซ: 111,000–300,000 (2.7%)
 เยอรมนี: 105,000 (0.1%)
 สโลวาเกีย: 105,738–490,000 (9.0%)
 อิหร่าน: 100,000–110,000
 มาซิโดเนียเหนือ: 53,879–197,000 (9.6%)
 สวีเดน: 50,000–100,000
 ยูเครน: 47,587–260,000 (0.6%)
 โปรตุเกส: 40,000–52,000 (0.5%)
 ออสเตรีย: 40,000–50,000 (0.6%)
 คอซอวอ: 36,000 (2%)
 เนเธอร์แลนด์: 32,000–40,000 (0.2%)
 ไอร์แลนด์: 22,435–37,500 (0.8%)
 โปแลนด์: 17,049–32,500 (0.1%)
 โครเอเชีย: 16,975–35,000 (0.8%)
 เม็กซิโก: 15,850
 ชิลี: 15,000–20,000
 มอลโดวา: 12,778–107,100 (3.0%)
 ฟินแลนด์: 10,000–12,000 est. (0.2%)
 บอสเนียและเฮอร์เซโกวีนา: 8,864–58,000 (1.5%)
 โคลอมเบีย: 2,649–8,000
 แอลเบเนีย: 8,301–150,000
 เบลารุส: 7,316–47,500 (0.5%)
 ลัตเวีย: 7,193–12,500 (0.6%)
 แคนาดา: 5,255–80,000
 มอนเตเนโกร: 5,251–20,000 (3.7%)
 เช็กเกีย: 5,199–40,370 (ผู้พูดภาษาโรมานี)–250,000 (1.9%)
 ออสเตรเลีย: 5,000–25,000
ภาษา
ภาษาโรมานี
ศาสนา
ส่วนใหญ่นับถือศาสนาคริสต์ อิสลาม ฮินดูลัทธิศักติ คติชนโรมานี ยูดาห์ พุทธ (ส่วนน้อย)
กลุ่มชาติพันธุ์ที่เกี่ยวข้อง
ดูม, Lom, Domba; อินโด-อารยันอื่น ๆ
โรมานี (โรมานี: Rromane, อังกฤษ: Romani people หรือ Romany หรือ Romanies หรือ Romanis หรือ Roma หรือ Roms) ผู้อื่นมักเรียก ยิปซี (อังกฤษ: Gypsy) เป็นกลุ่มชาติพันธุ์ของยุโรปที่สืบเชื้อสายมาจากยุคกลางของอินเดีย (Middle kingdoms of India)
โรมานีเป็นชนพลัดถิ่น (Romani diaspora) ที่ส่วนใหญ่ตั้งถิ่นฐานอยู่ในยุโรปโดยเฉพาะกลุ่มโรมาซึ่งเป็นชนกลุ่มย่อยในยุโรปกลางและยุโรปตะวันออก และกลุ่มใหม่ที่ไปตั้งถิ่นฐานในอเมริกา และบางส่วนในดินแดนต่าง ๆ ทั่วโลก
ภาษาโรมานีแบ่งออกไปเป็นสาขาท้องถิ่นหลายสาขาที่มีผู้พูดราวกว่าสองล้านคน แต่จำนวนประชากรที่มีเชื้อสายโรมานีทั้งหมดมากกว่าผู้ใช้ภาษากว่าสองเท่า ชาวโรมานีอื่นพูดภาษาของท้องถิ่นที่ไปตั้งถิ่นฐานหรือภาษาผสมระหว่างภาษาโรมานีและภาษาท้องถิ่นที่พำนัก